Driejarige sterf in botsingFoto: Netcare911 Chris Botha, woordvoerder van Netcare911, sê die botsing het Sondagmiddag in KwaMashu, noord van Durban, plaasgevind. Botha sê die motor waarin die driejarige meisie en haar ouers was, het reg van voor teen ŉ ander motor gebots. “Paramedici het onmiddellik mond-tot-mond-asemhaling op die kind toegepas maar sy is op die toneel dood.” Botha sê vier ander mense is ernstig beseer in die ongeluk en is na nabygeleë hospitale geneem vir verdere behandeling.